Solvik Yoga

Yoga Nybegynner
2025-10-07 17:00 - 2025-11-25 18:00 UTC | Solvik Yoga, Stålverksvegen 63, Skallstøperiet, 2. etasje, Jørpeland, Norway
For deg som er helt ny i yoga. Vi bruker tid på å bli kjent med vår egen kropp, hvordan jobbe i de ulike øvelsene ut i fra ditt eget utgangspunkt. Grunnleggende øvelser som gir basiskunnskap. Fokus på teknikk og linjering for å øke symmetri mellom høyre og venstre del av kroppen.
Kurset passer for deg som er het ny i yoga eller som ønsker å repetere før du går videre til et mer avansert nivå. Du kan delta på nybegynnerkurset så lenge du føler for. Vi varierer tema og fokus uke for uke.

Vinyasa
2025-10-07 18:15 - 2025-11-25 19:15 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Dette er timen for dere som ønsker flytsekvenser og varianter av solhilsen på matten. Vinyasa (sanskrit for flyt betyr “pust-synkronisert bevegelse”. Kjernen i vinyasa er at man beveger seg fra den ene stillingen til den neste i takt med pusten. Vi gjør stillingene i et raskere tempo og timen passer dere som ønsker å prøve en mer utfordrende time. Flytyoga gir masse varme, styrke og energi!
Det anbefales å ha gått nybegynnerkurs/ nivå I, der grunnleggende forståelse av teknikk og pust i egen praksis er på plass.

Rolig Yoga
2025-10-07 19:30 - 2025-11-18 20:30 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Timen er delt i to. Første del med rolige, aktive stillinger for å øke styrke, bevegelighet og balanse (mest sittende og liggende øvelser).
Andre del: øvelser som roer ned og gir restitusjon til kroppen i et rolig tempo kombinert med pusteteknikker og avspenning.
Fokus på restorative, gjenoppbyggende øvelser for kroppen. Timen passer godt for deg som har skader eller smerter i kroppen, ønsker å bruke yoga som restitusjonstrening eller ønsker å roe ned en stresset kropp.
Det gis alternative øvelser underveis og tips til bruk av yogautstyr tilpasset dine behov.

Sterk Mamma
2025-10-08 10:15 - 2025-11-26 11:15 | Solvik Yoga, Stålverksvegen 63, Skallstøperiet, 2. etasje, Jørpeland, Norway
STERK MAMMA
En trygg og inspirerende gruppetime for deg som ønsker å trene og ha babyen din med. Her får du mulighet til å styrke kroppen etter svangerskap og fødsel sammen med andre mødre i samme livsfase.
Vi fokuserer på:

Funksjonell styrketrening
Stabilitet og bevegelighet
Opptrening av kjerne- og setemuskulatur
Bekkenbunn og bevissthet omkring pusten

Timen passer fra etter 6-ukers kontroll for mammaer (8 uker etter keisersnitt), i samråd med jordmor eller lege.
Økten består av enkle og effektive øvelser – noen gjør du alene, og noen kan du gjøre sammen med babyen. Baby kan:

Ligge på et pledd ved siden av deg
Sitte i vippestol
Holdes i armene under enkelte øvelser– alt tilpasses babyens alder og utviklingsstadium.

Dette er en inkluderende og fleksibel time hvor både mamma og baby er velkommen – enten baby er i krabbestadiet, liker å ligge rolig, eller helst vil være tett inntil. Amming, flaskemating og bleieskift tar du selvfølgelig når det passer for dere – her følger vi babyens rytme og behov.

En variert time med innslag av:

Mobilitet
Styrke og funksjonell trening (TABATA/ sirkeltrening)
Skånsomme øvelser ved bruk av egen kroppsvekt og strikker.
Pilates, Yoga – kjernefokus

Yoga II
2025-10-08 17:00 - 2025-11-26 18:00 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Viderekommende +. Klassisk yoga med fokus på pust, balanse og styrke. Du får flere effektive øvelser å jobbe med og vi går dypere inn i stillingene. Du øker forståelsen av din egen kropp og bevegelsesmønsteret ditt. Timen passer for deg som har gått på Klassisk Yoga I eller Vinyasa. Du kan også være med om du har deltatt på andre kurs der forståelse av teknikk og bruk av yogautstyr er på plass. Øvelsene blir modifisert ved behov.

Yoga for rygg
2025-10-08 18:15 - 2025-11-26 19:15 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Kurset passer alle, nybegynnere som viderekommende. Fokus på timen er yogaøvelser for ryggen. Vi øker smidighet og bevegelighet på baksiden av overkroppen for å forebygge og redusere ryggplager, og for å få en sterkere rygg.
Vi jobber med øvelser og pust for å redusere spenninger og blokkeringer som ofte setter seg i rygg, nakke og skuldre. Det kan skyldes stress, feilbelastning over tid, ensformige, repeterende bevegelser i uheldige arbeidsstilling eller skader. Mentale faktorer som stress, depresjon, vintertrøtthet og dårlig søvn kan også sette seg i ryggraden som smerter i korsryggen, skuldrene eller nakken.
En bedre rygg gir økt energi og mer overskudd, velvære og trivsel i hverdagen.
Vi tar i bruk yogautstyr som yogapute, blokker, belte og pledd for å tilpasse øvelsene ut i fra slik kroppen er her-og-nå.

HIIT/ Styrke Torsdag
2025-10-09 18:15 - 2025-11-27 19:15 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Timen er lagt opp slik (med små justeringer):

Pust og Meditasjon for å jorde deg, koble på deg selv og tilstedeværelse i nuet.
Mobilitet/ Yoga for å varme opp/ øke smidighet.
Høyintensitet kroppsvektøvelser der alle skal oppleve mestring. Øvelsene blir tilpasset de utfordringer som eventuelt er på matta.
Avspenning med restorative øvelser.

Vi gjør øvelsene barføtt for å styrke ankler og balansen med fokus på teknikk og linjering i kroppen.
Nivå: passer både nye og kjente på matta, utrente til godt trente. Øvelsene tilpasses deltakerne der alle skal oppleve mestring. Lavterskeløvelser der vi også tar i bruk yogautstyr og annet som støtte.

Morgen/ Senior Yoga
2025-10-13 09:00 - 2025-12-01 10:00
Morgen/ Senior Yoga mandag
Det er meningen at yoga skal kunne gjøres og oppleves helsefremmende i alle aldre og livssituasjoner. Dette er en time med klassiske stillinger for alle aldre, men vi tilpasser også med roligere øvelser for godt voksne og de som har litt ekstra fysiske utfordringer.
Godt voksne/ senior er et yogakurs som tar hensyn til stive og skjøre ledd. Det er gode øvelser som øker blodsirkulasjonen og minsker stress i kroppen. Vi jobber med balanse og konsentrasjon. Gode pusteøvelser og avspenningsteknikker.
Vi tilpasser øvelsene til din kropp. Er det vanskelig å gjøre øvelsene liggende eller stående, bruker vi stol og gjør sittende øvelser.
Timen er like fin for unge som godt voksne, da de yogaøvelsene kan gjøres på mange varierte måter, alt etter nivå.

Barsel Yoga
2025-10-13 10:15 - 2025-12-01 10:15 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Dette er en time med fokus på nybakte mammaer der baby/ -er er med. Vi jobber blant annet med øvelser som friløser spenninger i skuldre, armer og brystrygg etter mye bæring og amming, samt øvelser som styrker og restituerer kroppen din på en god og trygg måte.
Enkle øvelser for å strekke og styrke bindevevet for at magemusklene skal komme på plass etter fødsel og delte magemuskler (rectus diastase).
Gode avspenningsteknikker for å finne ro, lande i deg selv mellom gjøremål i en ny, kanskje uvant og noe hektisk, samtidig vidunderlig tid. Vi veksler mellom rolige og mer aktive øvelser.
Du trenger ikke ha gjort yoga tidligere og vi tar hensyn til barnets behov for bleieskift, amme/ gi flaske eller at barnet vil bli holdt. Flere av øvelsene kan gjøres sammen med baby.
Vi anbefaler at dere har vært på 6-ukers kontrollen og at babyen ikke har begynt å krabbe.

Klassisk Yoga Sørskår - kl. 18.00
2025-10-13 18:00 - 2025-12-01 19:00 | Sørskår Grendahus, Sørskårvegen 552, TAU, 4121
Kl. 18.00 – 19.00
Klassisk Yoga for Balanse, Styrke og Fleksibilitet
Grunnleggende øvelser som gir basiskunnskap og arbeider med alle deler av kroppen. Vi gjør både liggende, sittende og stående øvelser. Fokus på pust og bevegelse for å løse opp spenninger og blokkeringer vi pådrar oss gjennom en hektisk hverdag. Vi jobber med øvelser som påvirker bindevevet, og øker musklene og leddets bevegelighet. Øvelsene er en blanding av styrkende og tøyende stillinger som også bidrar til å bli mer bevisst omkring din egen kropp, pusten, hvordan forebygge uheldig bevegelsesmønster og enkle avspenningsteknikker for å roe ned stress, uro og spenninger. Øvelsene i lag med pusteteknikker kan skape en følelse av glede og letthet i kropp og sinn.

Klassisk Yoga Sørskår - kl. 19.15
2025-10-13 19:15 - 2025-12-01 20:15
Kl. 19.15 – 20.15
Klassisk Yoga for Balanse, Styrke og Fleksibilitet
Grunnleggende øvelser som gir basiskunnskap og arbeider med alle deler av kroppen. Vi gjør både liggende, sittende og stående øvelser. Fokus på pust og bevegelse for å løse opp spenninger og blokkeringer vi pådrar oss gjennom en hektisk hverdag. Vi jobber med øvelser som påvirker bindevevet, og øker musklene og leddets bevegelighet. Øvelsene er en blanding av styrkende og tøyende stillinger som også bidrar til å bli mer bevisst omkring din egen kropp, pusten, hvordan forebygge uheldig bevegelsesmønster og enkle avspenningsteknikker for å roe ned stress, uro og spenninger. Øvelsene i lag med pusteteknikker kan skape en følelse av glede og letthet i kropp og sinn.

Yoga I
2025-10-13 19:30 - 2025-12-01 20:30
YOGA I
Et kurs for viderekommende, tilpasser dere som har deltatt på Nybegynner eller alternativt kurs der du har fått en introduksjon til grunnleggende yogastillinger, forståelse av bruk av yogautstyr tilpasset din kropp og riktig justering.
Dette kurset/ denne timen er for deg som ønsker å utforske din yogapraksis og bli mer kjent med de ulike øvelsene og bruk av pusten.

Yoga for barn
2025-10-14 17:15 - 2025-12-01 18:00 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Alder 6 – 10 år. Gjennom Yoga og Mindfulness kan barn tilegne seg nyttige verktøy for å bevare og å styrke sin emosjonelle, mentale og fysiske helse. Yoga og Mindfulness har ved flere studier vist å kunne gi økt konsentrasjon og fokus,øke opplevelsen av indre ro, en styrket selvfølelse og økt selvtillit, redusere stress og uro, samt forebygge utfordringer fysisk, mentalt og emosjonelt. Øvelser og innhold tilpasses barnas alder og nivå det alle skal oppleve mestring.Yoga er en arena helt fri for konkurranse og krav til deg selv. Gjennom fysiske øvelser øker vi balanse, bevegelighet, styrke og tilstedeværelse i nuet, lærer oss enkle avspenningsteknikker og viktigheten av å roe ned. Sanger, bevegelse og bevissthet omkring pusten og økt konsentrasjon. Pust-, nærvær- og oppmerksomhets-trening og avspenning for å styrke mental og fysisk helse.

Yoga for Menn
2025-10-15 19:30 - 2025-12-03 20:30 | Solvik Yoga, Stålverksvegen 63, Skallstøperiet, 2. etasje, Jørpeland, Norway
Dette er en yogatime spesielt tilrettelagt for menn. Enten du kjenner på spenninger og stivhet i kroppen, sliter med ryggplager, trener mye løping, sykling, styrke, eller bare trenger et avbrekk fra stress, kan yoga være det som gir balanse til både kropp og hode.
Yoga handler ikke om å være myk eller fleksibel – det handler om å møte kroppen der den er, og gradvis bygge styrke, bevegelighet og tilstedeværelse.
I dagens samfunn er mange utsatt for stillesittende arbeid, lange dager foran skjerm, tunge løft eller ensidige bevegelser. Dårlige arbeidsstillinger, stramme hofter, vond rygg og anspent nakke er blitt vanlig – og stress legger seg som en ekstra byrde på kroppen. Her kan yoga gjøre en stor forskjell.
Gjennom enkle, men effektive øvelser løsner du opp i spenninger, styrker kjernemuskulaturen og forbedrer kroppsholdningen. Samtidig lærer du å puste dypere og roe ned både uro og tankekjør – noe som er gull verdt i en travel hverdag.
Mange opplever at yoga gir bedre restitusjon, forebygger skader og forbedrer både balanse, bevegelighet og mental tilstedeværelse. I tillegg gir det et rom for å senke skuldrene og gi kroppen og sinnet det de faktisk trenger.
Du trenger verken være myk eller godt trent – du trenger bare møte opp.

Mindfulness Meditasjon
2025-10-16 19:30 - 2025-12-11 20:30
8-ukers kurs i Mindfulness Meditasjon med Ela Stefanoff

HVORFOR KAN MEDITASJON BLI NYTTIG FOR ALLE?
Vi lever i en verden som byr på en enorm mengde impulser hver dag som stimulerer til overaktivitet, fremmer «suksess» på individuell plan, legger til rette for mye sammenligning og konkurranse fremfor samhold og samarbeid med andre. Alt dette påvirker stressnivået vårt og kan svekke både fysisk og psykisk helse. Dette kan også påvirke evnen vår til å stoppe og ta vare på oss selv. Noen ganger begynner vi kanskje å løpe enda fortere. Muligens er vi alle i økende behov for refleksjon om hvordan vi skal forholde oss til endringer og utvikling som møter oss hver dag, hvordan skal vi i disse omstendighetene ta hensyn til våre grunnleggende behov og hvordan ønsker vi å møte andre viktige personer i livet vårt. Meditasjon kan være en arena for å stoppe og utforske alt dette.
OM KURSET
8 ukers trening i meditasjon og mindfulness er basert på anerkjente metoder og modeller utviklet av:
● Jon Kabat-Zinn ved University of Massachusetts Medical School – Mindfulness Based Stress Reduction kjent som MBSR kurs,
● Paul Gilbert ved University of Derby – CMT – Compassionate Mind Training
● Kristin Neff og Christofer Germer ved University of Texas – Mindful Selv-Compassion – MSC.
Mindfulness Based Stress Reduction kurs (MBSR) ble utformet allerede i 1979, ved Stress Reduction Clinic i Massachusetts, for å lindre fysiske og psykiske plager hos pasienter og bidra til å redusere stress, angst/uro og depresjon. I dag kan man på verdensbasis finne mange bruksområder for kurset – innen næringsliv, utdanning, medisinske klinikker, rådgivning og støttesentre. En rekke studier viser at kurset øker livskvaliteten og velværet til deltakerne ved å faktisk fremme strukturelle endringer i hjernen på nevron forbindelse nivå (nevroplastisitet).
Forskningen i meditasjonsfeltet og helse de siste 20 årene har funnet betydning av evne til medfølelse for psykisk, fysisk helse og relasjoner med andre. På bakgrunn av dette har det blitt utviklet terapeutiske modeller og kurs (CMT – Compassionate Mind Training og MSC – Mindful Selv-Compassion) som fremmer trening i medfølelse med seg selv og andre. Undersøkelser viser at systematisk praksis av medfølelse kan bedre generell livskvalitet, gjennom økt evne til å glede seg, bedre tro på seg selv, økt optimisme, nysgjerrighet, kreativitet, motivasjon og takknemlighet.
Utforming av kurset baseres på mindfulness praksis og inkluderer elementer tilpasset versjoner av medfølelse øvelser fra CMT og MSC programmer.
Undersøkelser viser at etter bare åtte uker med mindfulness og medfølelse meditasjonspraksis styrkes områder i hjernen som er knyttet til læring, hukommelse og konsentrasjon, planlegging og problemløsning og regulering av følelser. Samtidig reduseres områder i hjernen som er forbundet med stress, angst og bekymring.
HVA MEDITASJONSKURS KAN HJELPE DEG MED:
● mestre stressende situasjoner bedre, handle med mer ro og selvtillit
● leve mer fullt ut, mer bevisst, i åpenhet for øyeblikkets rikdom
● legge merke til når tankene dine trekker deg bort fra øyeblikket og over i bekymring eller refleksjon, og dermed forverrer velværet ditt, for deretter å bringe dem tilbake til øyeblikket på en dyktig måte
● legge merke til vanemessige reaksjoner og måter å handle eller tenke på som ikke tjener deg, for så å erstatte dem bevisst med nye, som er bedre for deg
● fokusere, opprettholde og rette oppmerksomheten din i henhold til intensjonen din, slik at du kan utføre planlagte oppgaver mer effektivt, med større letthet og kreativitet
● ta bedre vare på deg selv ved å være mer oppmerksom på dine følelser og kroppssignaler, og forstå tydeligere hva som tjener deg og hva du bør unngå
● behandle deg selv og andre med varsomhet, empati og medfølelse, være snill mot deg selv og andre
● kommunisere bedre med andre og bygge mer tilfredsstillende relasjoner, takket være evnen til å lytte nøye og utvikle empati og medfølelse
● mestre smerte bedre, ved å redusere den subjektive følelsen av smerte
● mestre søvnløshet bedre, ved å forbedre søvnkvaliteten
● du kan oppleve en reduksjon i din generelle følelse av angst eller rastløshet, og dette programmet kan være en støtte i forebyggingen av depresjon
OM KURSLÆRER
Ela Stefanoff er en overlege med over 20 års erfaring i psykiatri, med psykoterapi som en foretrukket behandlingsmetode. Er utdannet i kognitiv atferdsterapi og psykodynamisk gruppeterapi. Den senere tid har hun fordypet seg inn i kontemplative metoder på bakgrunn av bl.a. kurs i Medfølelsefokusert psykoterapi (Compassion Focused Therapy), Compassionate Mind Training og Mindfulness Based Stress Reduction kurs. Hun bruker overnevnte metoder i behandling som gis ved en offentlig helsetilbudet.
HVORDAN SER MEDITASJONSKURS UT?
Kurset består av åtte møter a 2 – 2,5 time i en lukket gruppe. Hver kurskveld inneholder praktiske øvelser og øvelser med refleksjon og erfaringsdeling. Etter hver kursmøte vil det bli delt ut kursmateriale med relevante tema til lesing og hjemmeoppgaver (meditasjon, praksis, refleksjonsoppgaver), samt lydfiler til egen praksis.
KURSET foregår i Solvik Yoga sine lokaler, torsdager kl. 19.30 – 21.30/ 22.00.
Datoer: 16.10, 23.10, 30.10, 6.11, 20.11, 27.11, 04.12 og 11.12

Oppstart torsdag 11. september (pause i høstferien).

KURSPRISEN INKLUDERER
– individuell konsultasjon før kurset
– 20 timer med veiledet undervisning i en lukket gruppe (optimalt opp til 12 deltakerne)
– opptak av formelle meditasjoner for egen praksis hjemme
– undervisningsmateriale for hvert kursmøtePRIS
Pris kr. 4.200. Ved behov kan betalingen deles opp i to avdrag.
INNTAK
Inntak til kurset skjer etter en obligatorisk individuell konsultasjon med kurslæreren. Samtalen tar ca. 30 – 40 minutter og avtales via mail: psykiater.elastefanoff@gmail.com

Minimum antall påmeldte. Bindende påmelding.

MediYoga - 4 ukers kurs - lukket gruppe
2025-10-30 17:00 - 2025-11-20 18:00 | Solvik Yoga, Stålverksvegen 63, Skallstøperiet, 2. etasje, Jørpeland, Norway
MediYoga med Ragnhild Aarhaug
Rolig yoga med fokus på pust, nærvær og myke bevegelser – sittende på stol eller matte.
Passer for alle, også deg med helseutfordringer, smerter eller utmattelse.

Dette kurset passer spesielt godt for deg som:

Ønsker å finne ro og redusere stress
Har helseutfordringer, smerter eller utmattelse
Trenger en pause i hverdagen og ønsker å styrke kontakt med deg selv

1 time med god tid til hvile og meditasjon
Lukket gruppe i trygt og inkluderende miljø
Ingen krav til erfaring eller eget utstyr – kom som du er!
Øvelser tilrettelegges for alle nivå.
Velkommen til en pustepause i hverdagen!
Kr. 900/ 4 ukers kurs

Minimum antall påmeldte. Bindende påmelding.
